大雷雨中舟過蒼溪懷杜子美
作者：王灼
朝代：宋

paragraphs: 疾雷欲破嶽，疾風欲翻海。
昏昏雲氣中，稍辨□𡾋嵬。
飄雨雜飛雹，蓬屋響珠琲。
舟子紛相呼，□篙入旁匯。
罅漏何所避，庶幾無大悔。
萬鈞寄弱纜，掣斷危可待。
過午天氣佳，起視江浼浼。
書生强遊衍，有神司其罪。
不見少陵翁，蒼溪遺句在。
我老更可憎，比翁窮十倍。